b'\n_START_ARTICLE_\nP\xc3\xb5hja-Ameerika numeratsiooniplaan\n_START_PARAGRAPH_\nP\xc3\xb5hja-Ameerika numeratsiooniplaan (inglise keeles North American Numbering Plan, NANP) on telefoninumbrite numeratsiooniplaan, mida kasutavad 25 regiooni 20 riigis: Ameerika \xc3\x9chendriigid (koos \xc3\xbclemereterritooriumitega), Kanada ja enamik Kariibi mere saari. Numeratsiooniplaani ei kasuta Kuuba, Haiti ja Prantsusmaa Kariibi mere \xc3\xbclemereterritooriumid (Guadeloupe, Martinique, Saint Martin, Saint Barthelemy)._NEWLINE_NANP l\xc3\xb5i 1940. aastatel USA telefonifirma AT&T Bell Systemile ja Ameerika telefonioperaatoritele, et \xc3\xbchendada senised numeratsiooniplaanid \xc3\xbchtseks._NEWLINE_NANP numbrite rahvusvaheline maakood on +1. NANP numbrid on k\xc3\xbcmnekohalised: esimesed kolm numbrit vahemikus 201-989 on suunakood, millele j\xc3\xa4rgneb kolmekohaline keskjaama kood ning neljakohaline vastuv\xc3\xb5tja number._NEWLINE_NANP suunakoodi esimene number v\xc3\xb5ib olla vahemikus 2-9, teine ja kolmas number v\xc3\xb5ivad olla 0-9. Kui suunakoodi teine ja kolmas number on samad, on tegu kergesti \xc3\xa4ratuntava koodiga (Easily Recognizable Code; ERC). ERCsid kasutatakse ainult eriteenuste jaoks - n\xc3\xa4iteks 888 on tollivaba number, ning 911 - h\xc3\xa4irekeskus. Suunakoodid, kus teine number on 9, on reserveeritud hilisemate plaani laienduste jaoks._NEWLINE_Keskjaama kood ei saa samuti alata 0 v\xc3\xb5i 1-ga. Geograafiline keskjaama kood ei saa olla formaadis X11, teistel on lubatud (v\xc3\xa4lja arvatud 911)._NEWLINE_P\xc3\xb5hja-Ameerika numeratsiooniplaani suunakoodid'